Държавен вестник, бр. 28, 2007 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  28
отбелязвайки Резолюцията относно създа-
ване на Международен фонд за обезщетение при
щети от замърсяване с нефт, приета на 29 ноем-
ври 1969 г. на Международната юридическа
конференция относно щетите от замърсяване-
то на морската среда,
се споразумяха, както следва:
Общи разпоредби
Член 1
За целите на тази конвенция:
1. “Конвенция за отговорността, 1992 г.” оз-
начава Международната конвенция за граж-
данска отговорност за щети от замърсяване с
нефт, 1992 г.
1bis. “Конвенцията за фонда, 1971 г.” озна-
чава Международната конвенция за създаване
на Международен фонд за обезщетяване при
щети, причинени от замърсяване с нефт, 1971 г.
За държавите—страни по протокола от 1976 г.
към конвенцията за фонда, 1971 г., се счита, че
терминът обхваща конвенцията за фонда,
1971 г., изменена с този протокол.
2. Термините “кораб”, “лице”, “корабособс-
твеник”, “нефт”, “щета от замърсяване”, “пре-
вантивни мерки”, “инцидент” и “Организация”
имат същото значение, както употребените в
чл. 1 на конвенцията за отговорността, 1992 г.
3. “Облагаем нефт” означава суров нефт и
мазут съгласно определенията по-долу:
(а) “суров нефт” означава всяка течна въгле-
водородна смес, произхождаща от почвата, не-
зависимо в естествено или обработено състоя-
ние с оглед нейното транспортиране; тя включ-
ва също суров нефт, пречистен от определени
дестилати (наричан понякога “topped crudes”),
и суров нефт, на който са добавени определени
дестилати (наричан понякога “spiked” или
“reconstituted нефт”);
(b) “мазут” означава тежки дестилати или
остатъчни продукти от суровия нефт или смеси
от тези продукти, предназначени за ползване като
гориво за производство на топлина или енергия,
с качество, еквивалентно на спецификациите на
“Американска организация за изпитание на спе-
цифициране на материалите за мазут № 4 Име D
396-69)”, или друг по-тежък мазут.
4. “Разчетна единица” има същото значение,
както в ал. 9 на чл. V на Конвенцията за отго-
ворността, 1992 г.
5. “Корабен тонаж” има същото значение,
както в ал. 10 на чл. V на Конвенцията за отго-
ворността, 1992 г.
6. “Тон”, доколкото се отнася до нефт, озна-
чава метричен тон.
7. “Гарант” означава всяко лице, което пре-
доставя застраховка или друго финансово обез-
печаване на отговорността на корабособстве-
ника съгласно ал. 1 на чл. VII на Конвенцията
за отговорността, 1992 г.
8. “Терминално съоръжение” означава мяс-
то за складиране на нефт в наливно състояние,
което позволява приемане на нефт, превозван
по воден път, включително всяко съоръжение,
което се намира в открито море и e свързано с
това място.
9. Когато инцидент се състои от поредица от
случаи, се приема, че този инцидент е настъпил
на датата на първия от тези случаи.
Член 2
1. Международен фонд за обезщетяване при
щети, причинени от замърсяване, наречен
“Международен фонд за обезщетяване при щети,
причинени от замърсяване с нефт, 1992 г.” и
наричан по-нататък “Фондът”, се създава за
следното:
(a) да осигурява обезщетение при щети, при-
чинени от замърсяване дотолкова, доколкото
закрилата, произтичаща от Конвенцията за от-
говорността, 1992 г., е недостатъчна;
(b) да осъществява свързаните с това цели,
изложени в тази конвенция.
2. Във всяка договаряща държава Фондът
се признава за юридическо лице, което може
съгласно законодателството на тази държава
да поема права и задължения и да бъде страна
по всяко дело, заведено в съдилищата на тази
държава. Всяка договаряща държава призна-
ва директора на Фонда, наричан по-нататък
“директор”, за юридически представител на
Фонда.
Член 3
Тази конвенция се прилага изключително:
(a) за щети от замърсяване, причинени:
(i) на територията на договаряща държа-
ва, включително териториалното море, и
(ii) в изключителната икономическа зона
на договаряща държава, установена в съответ-
ствие с международното право или ако догова-
рящата държава не е определила такава зона в
района, намиращ се зад границата и прилежащ
към териториалното море на тази държава,
определен от тази държава в съответствие с
международното право, и простиращ се на не
повече от 200 морски мили от изходните линии,
от които се измерва ширината на териториал-
ното море;
(b) за мерките, предприети за предотвратя-
ване или намаляване на такива щети, когато са
предприети такива.
Обезщетяване
Член 4
1. С цел да изпълни функциите си съгласно
чл. 2, ал. 1(а) Фондът е длъжен да обезщети
всяко лице, понесло щети от замърсяване, ако
това лице не е получило пълно и достатъчно
обезщетение съгласно условията на Конвен-
цията за отговорността, 1992 г., поради това че: